title: Komisijas Īstenošanas direktīva 2011/43/ES ( 2011. gada 13. aprīlis ), ar ko groza Padomes Direktīvu 91/414/EEK, lai tajā iekļautu sērkaļķi kā darbīgo vielu, un groza Komisijas Lēmumu 2008/941/EK  Dokuments attiecas uz EEZ

text:
               14.4.2011

               LV

               Eiropas Savienības Oficiālais Vēstnesis

               L 100/39

         KOMISIJAS ĪSTENOŠANAS DIREKTĪVA 2011/43/ES
   (2011. gada 13. aprīlis),
   ar ko groza Padomes Direktīvu 91/414/EEK, lai tajā iekļautu sērkaļķi kā darbīgo vielu, un groza Komisijas Lēmumu 2008/941/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 1112/2002 (2) un Komisijas Regulā (EK) Nr. 2229/2004 (3) ir paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas ceturtā posma īstenošanai un izveidots to darbīgo vielu saraksts, kuras jānovērtē saistībā ar to iespējamo iekļaušanu Direktīvas 91/414/EEK I pielikumā. Minētajā sarakstā bija iekļauts sērkaļķis.

               (2)

               Pieteikuma iesniedzējs saskaņā ar Regulas (EK) Nr. 2229/2004 24.e pantu divu mēnešu laikā pēc novērtējuma ziņojuma projekta saņemšanas atsauca savu pieteikumu šīs darbīgās vielas iekļaušanai Direktīvas 91/414/EEK I pielikumā. Līdz ar to attiecībā uz sērkaļķa neiekļaušanu minētajā pielikumā tika pieņemts Komisijas 2008. gada 8. decembra Lēmums 2008/941/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas noteikta 14.–19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Spānijai, kura ar Regulu (EK) Nr. 2229/2004 bija izraudzīta par ziņotājdalībvalsti. Tika ievērots paātrinātās procedūras termiņš. Darbīgās vielas specifikācija un atļautie izmantošanas veidi ir tādi paši kā tie, uz kuriem attiecas Lēmums 2008/941/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Spānija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā 2010. gada 14. februārī nosūtīja minēto ziņojumu Eiropas Pārtikas nekaitīguma iestādei (turpmāk “Iestāde”) un Komisijai. Iestāde par papildu ziņojuma saņemšanu informēja pārējās dalībvalstis un pieteikuma iesniedzēju, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2010. gada 28. oktobrī iesniedza Komisijai savu secinājumu par sērkaļķi (6). Dalībvalstis un Komisija izskatīja novērtējuma ziņojuma projektu, papildu ziņojumu un Iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par sērkaļķi.

               (6)

               Dažādajās veiktajās pārbaudēs konstatēja, ka var uzskatīt, ka sērkaļķi saturoši augu aizsardzības līdzekļi kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut sērkaļķi I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (8)

               Neskarot Direktīvā 91/414/EEK noteiktos pienākumus, ko rada darbīgas vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur sērkaļķi, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš minētā termiņa, ir jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (9)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7). Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (10)

               Tāpēc ir lietderīgi attiecīgi grozīt Direktīvu 91/414/EEK.

               (11)

               Lēmumā 2008/941/EK ir paredzēts, ka sērkaļķi minētajā pielikumā neiekļauj un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz sērkaļķi.

               (12)

               Tāpēc ir lietderīgi attiecīgi grozīt Lēmumu 2008/941/EK.

               (13)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/941/EK pielikumā svītro rindu par sērkaļķi.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir sērkaļķis kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz sērkaļķi, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur sērkaļķi kā vienīgo vai vienu no vairākām darbīgajām vielām, kuras visas vēlākais līdz 2011. gada 30. aprīlim ir iekļautas Direktīvas 91/414/EEK I pielikumā, dalībvalstis atkārtoti novērtē līdzekli saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā B daļu ierakstā par sērkaļķi minētās direktīvas I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir noteikts, dalībvalstis rīkojas šādi:

               a)

               ja sērkaļķis ir vienīgā darbīgā viela līdzeklī, vajadzības gadījumā vēlākais līdz 2015. gada 31. maijam groza vai atsauc atļauju; vai

               b)

               ja sērkaļķis ir viena no vairākām darbīgajām vielām līdzeklī, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 13. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 168, 27.6.2002., 14. lpp.

      (3)  OV L 379, 24.12.2004., 13. lpp.

      (4)  OV L 335, 13.12.2008., 91. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde (EFSA), Conclusion on the peer review of the pesticide risk assessment of the active substance picloram. EFSA Journal 2010; 8(11):1890 (45. lpp.). doi:10.2903/j.efsa.2010.1890. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “349

                     Sērkaļķis

                        CAS Nr.: 1344-81-6

                        CIPAC Nr.: 17

                        Kalcija polisulfīds

                     ≥ 290 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā secinājumus, kas iekļauti pārskata ziņojumā par sērkaļķi, un jo īpaši tā I un II papildinājumu, ko 2011. gada 11. martā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 —

                                 operatoru drošībai un nodrošina, ka atļaujas piešķiršanas nosacījumos ir paredzēti atbilstoši aizsargpasākumi,

                                 —

                                 ūdens organismu un pie mērķa grupas nepiederošu posmkāju aizsardzībai un nodrošina, ka lietošanas noteikumos vajadzības gadījumā ir paredzēti risku mazinoši pasākumi.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Deleģētā direktīva 2014/5/ES ( 2013. gada 18. oktobris ), ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos drukātās shēmas platēs, elektrisko un elektronisko detaļu savienojumu pārklājumos un drukātās shēmas plašu pārklājumos, vadu un kabeļu salodēšanas lodmetālos un devēju un sensoru salodēšanas lodmetālos, ko normālos ekspluatācijas un glabāšanas apstākļos ilgstoši izmanto temperatūrā, kas zemāka par – 20 °C  Dokuments attiecas uz EEZ

text:
               9.1.2014

               LV

               Eiropas Savienības Oficiālais Vēstnesis

               L 4/53

         KOMISIJAS DELEĢĒTĀ DIREKTĪVA 2014/5/ES
   (2013. gada 18. oktobris),
   ar ko, pielāgojot tehnikas attīstībai, groza Eiropas Parlamenta un Padomes Direktīvas 2011/65/ES IV pielikumu attiecībā uz atbrīvojumu svinam lodmetālos drukātās shēmas platēs, elektrisko un elektronisko detaļu savienojumu pārklājumos un drukātās shēmas plašu pārklājumos, vadu un kabeļu salodēšanas lodmetālos un devēju un sensoru salodēšanas lodmetālos, ko normālos ekspluatācijas un glabāšanas apstākļos ilgstoši izmanto temperatūrā, kas zemāka par – 20 °C
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:

               (1)

               Direktīva 2011/65/ES aizliedz izmantot svinu tirgū laistās elektriskās un elektroniskās iekārtās.

               (2)

               Pašlaik nav iespējams neizmantot svinu vai to aizstāt lodmetālos drukātās shēmas platēs, elektrisko un elektronisko detaļu savienojumu pārklājumos un drukātās shēmas plašu pārklājumos, vadu un kabeļu salodēšanas lodmetālos un devēju un sensoru salodēšanas lodmetālos, ko normālos ekspluatācijas un glabāšanas apstākļos ilgstoši izmanto temperatūrā, kas zemāka par – 20 °C.

               (3)

               Tādēļ Direktīva 2011/65/ES būtu attiecīgi jāgroza,

         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES IV pielikumu groza saskaņā ar šīs direktīvas pielikumu.
   2. pants
   1.   Vēlākais sestā mēneša pēdējā dienā pēc šīs direktīvas stāšanās spēkā dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   4. pants
   Šī direktīva ir adresēta dalībvalstīm.

      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 174, 1.7.2011., 88. lpp.

      PIELIKUMS
      Direktīvas 2011/65/ES IV pielikumā pievieno šādu 26. punktu:

                     “26.

                     Svins:

                                 —

                                 lodmetālos drukātās shēmas platēs,

                                 —

                                 elektrisko un elektronisko detaļu savienojumu pārklājumos un drukātās shēmas plašu pārklājumos,

                                 —

                                 vadu un kabeļu salodēšanas lodmetālos,

                                 —

                                 devēju un sensoru salodēšanas lodmetālos,

                           ko normālos ekspluatācijas un glabāšanas apstākļos ilgstoši izmanto temperatūrā, kas zemāka par – 20 °C.
                     Termiņš beidzas 2021. gada 30. jūnijā.”


title: Komisijas Īstenošanas direktīva 2011/56/ES ( 2011. gada 27. aprīlis ), ar ko groza Padomes Direktīvu 91/414/EEK, lai tajā iekļautu ciprokonazolu kā darbīgo vielu, un groza Komisijas Lēmumu 2008/934/EK  Dokuments attiecas uz EEZ

text:
               28.4.2011

               LV

               Eiropas Savienības Oficiālais Vēstnesis

               L 108/30

         KOMISIJAS ĪSTENOŠANAS DIREKTĪVA 2011/56/ES
   (2011. gada 27. aprīlis),
   ar ko groza Padomes Direktīvu 91/414/EEK, lai tajā iekļautu ciprokonazolu kā darbīgo vielu, un groza Komisijas Lēmumu 2008/934/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Komisijas Regulā (EK) Nr. 1490/2002 (3) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Ciprokonazols ir minētajā sarakstā.

               (2)

               Saskaņā ar Regulas (EK) Nr. 1490/2002 11.e pantu iesniedzējs atsauca savu atbalstu šīs darbīgās vielas iekļaušanai Direktīvas 91/414/EEK I pielikumā divu mēnešu laikā no novērtējuma ziņojuma projekta saņemšanas. Līdz ar to attiecībā uz ciprokonazola neiekļaušanu minētajā pielikumā tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (4).

               (3)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14.–19. pantā Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5).

               (4)

               Pieteikumu iesniedza Īrijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie izmantošanas veidi ir tādi paši kā tie, uz kuriem attiecas Lēmums 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā noteiktajām pamatprasībām un procedūras prasībām.

               (5)

               Īrija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2010. gada 12. februārī nosūtīja Eiropas Pārtikas nekaitīguma iestādei (turpmāk “Iestāde”) un Komisijai. Iestāde papildu ziņojumu nosūtīja pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma Iestāde 2010. gada 8. novembrī Komisijai iesniedza secinājumu par ciprokonazolu (6). Dalībvalstis un Komisija izskatīja novērtējuma ziņojuma projektu, papildu ziņojumu un Iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 11. martā tas tika pabeigts kā Komisijas pārskata ziņojums par ciprokonazolu.

               (6)

               Dažādajās veiktajās pārbaudēs konstatēja, ka ciprokonazolu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut ciprokonazolu I pielikumā, lai atļaujas augu aizsardzības līdzekļiem, kas satur šo darbīgo vielu, visās dalībvalstīs varētu piešķirt saskaņā ar minētās direktīvas noteikumiem.

               (7)

               Neatkarīgi no šā secinājuma ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā ir noteikts, ka var paredzēt nosacījumus vielas iekļaušanai I pielikumā. Tāpēc ir lietderīgi prasīt, lai pieteikuma iesniedzējs iesniegtu sīkāku informāciju, kas apstiprina piemaisījumu toksikoloģisko ietekmi tehniskajā specifikācijā, analīzes metodes ciprokonazola pārraudzībai augsnē, ķermeņa šķidrumos un audos, triazola metabolītu atvasinājumu (TDM) atliekas galvenajās kultūrās, rotācijas kultūrās un dzīvnieku izcelsmes produktos, zālēdāju ilgtermiņa apdraudējumu un izomēru maisījuma pastiprinātas noārdīšanās un/vai pārveidošanās iespējamo ietekmi uz vidi.

               (8)

               Pirms darbīgo vielu iekļauj I pielikumā, ir jāparedz pietiekami ilgs laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (9)

               Neskarot Direktīvā 91/414/EEK noteiktos pienākumus, ko rada darbīgās vielas iekļaušana I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur ciprokonazolu, lai nodrošinātu atbilstību Direktīvas 91/414/EEK, un jo īpaši tās 13. panta, prasībām un attiecīgajiem I pielikuma nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš minētā termiņa, ir jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietošanas veidu atbilstīgi Direktīvā 91/414/EEK noteiktajiem vienotajiem principiem.

               (10)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (7). Lai izvairītos no turpmākiem sarežģījumiem, ir jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem I pielikumā, neparedz jaunus pienākumus dalībvalstīm vai atļauju turētājiem.

               (11)

               Tāpēc ir lietderīgi attiecīgi grozīt Direktīvu 91/414/EEK.

               (12)

               Lēmumā 2008/934/EK ir paredzēts, ka ciprokonazolu neiekļauj minētajā pielikumā un līdz 2011. gada 31. decembrim atsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz ciprokonazolu.

               (13)

               Tāpēc ir lietderīgi attiecīgi grozīt Lēmumu 2008/934/EK.

               (14)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Lēmuma 2008/934/EK pielikumā svītro rindu attiecībā uz ciprokonazolu.
   3. pants
   Dalībvalstis vēlākais līdz 2011. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. decembra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   4. pants
   1.   Dalībvalstis saskaņā ar Direktīvu 91/414/EEK līdz 2011. gada 30. novembrim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir ciprokonazols kā darbīgā viela.
   Tās līdz minētajai dienai īpaši pārbauda, vai ir izpildīti minētās direktīvas I pielikuma nosacījumi attiecībā uz ciprokonazolu, izņemot nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur ciprokonazolu kā vienīgo vai vienu no vairākām darbīgajām vielām, kuras visas ir iekļautas Direktīvas 91/414/EEK I pielikumā vēlākais līdz 2011. gada 31. maijam, dalībvalstis atkārtoti novērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā B daļu ierakstā par ciprokonazolu minētās direktīvas I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Kad tas ir noteikts, dalībvalstis rīkojas šādi:

               a)

               ja līdzeklis satur ciprokonazolu kā vienīgo darbīgo vielu, vajadzības gadījumā groza vai atsauc atļauju vēlākais 2015. gada 31. maijā; vai

               b)

               ja līdzeklis satur ciprokonazolu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. maijam vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         5. pants
   Šī direktīva stājas spēkā 2011. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2011. gada 27. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  OV L 333, 11.12.2008., 11. lpp.

      (5)  OV L 15, 18.1.2008., 5. lpp.

      (6)  Eiropas Pārtikas nekaitīguma iestāde (EFSA), Conclusion on the peer review of the pesticide risk assessment of the active substance cyproconazole. EFSA Journal 2010; 8(11):1897 (73. lpp.). doi:10.2903/j.efsa.2010.1897. Pieejams tiešsaistē: www.efsa.europa.eu.

      (7)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “358

                     Ciprokonazols

                        CAS Nr. 94361-06-5

                        CIPAC Nr. 600

                     (2RS,3RS;2RS,3SR)-2-(4-hlorofenil)-3-ciklopropil-1-(1H-1,2,4-triazol-1-il)butān-2-ols

                     ≥ 940 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā secinājumus, kas iekļauti pārskata ziņojumā par ciprokonazolu, un jo īpaši tā I un II papildinājumu, ko 2011. gada 11. martā pabeidza Pārtikas aprites un dzīvnieku veselības pastāvīgajā komitejā.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 tam, kā patērētājus ietekmē pārtika, kurā ir triazola metabolītu atvasinājumu (TDM) atliekas;

                                 b)

                                 ūdens organismu apdraudējumam.

                           Lietošanas noteikumos vajadzības gadījumā paredz risku mazinošus pasākumus.
                     Attiecīgās dalībvalstis pieprasa iesniegt apstiprinošu informāciju par:

                                 a)

                                 piemaisījumu toksikoloģisko ietekmi tehniskajā specifikācijā;

                                 b)

                                 analīzes metodēm ciprokonazola pārraudzībai augsnē, ķermeņa šķidrumos un audos;

                                 c)

                                 triazola metabolītu atvasinājumu (TDM) atliekām galvenajās kultūrās, rotācijas kultūrās un dzīvnieku izcelsmes produktos;

                                 d)

                                 zālēdāju ilgtermiņa apdraudējumu;

                                 e)

                                 izomēru maisījuma pastiprinātas noārdīšanās un/vai pārveidošanās iespējamo ietekmi uz vidi.

                           Attiecīgās dalībvalstis nodrošina, lai pieteikuma iesniedzējs a) punktā minēto informāciju Komisijai iesniegtu līdz 2011. gada 1. decembrim, b), c) un d) punktā minēto informāciju – līdz 2013. gada 31. maijam un e) punktā minēto informāciju – divu gadu laikā pēc īpašu norādījumu pieņemšanas.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Īstenošanas direktīva 2011/68/ES ( 2011. gada 1. jūlijs ), ar ko groza Direktīvu 2003/90/EK un Direktīvu 2003/91/EK, ar ko noteikti Padomes Direktīvu 2002/53/EK un 2002/55/EK 7. panta īstenošanas pasākumi attiecībā uz pārbaudāmo pazīmju minimumu un konkrētu lauksaimniecības augu sugu šķirņu un dārzeņu sugu šķirņu pārbaudes nosacījumu minimumu  Dokuments attiecas uz EEZ

text:
               2.7.2011

               LV

               Eiropas Savienības Oficiālais Vēstnesis

               L 175/17

         KOMISIJAS ĪSTENOŠANAS DIREKTĪVA 2011/68/ES
   (2011. gada 1. jūlijs),
   ar ko groza Direktīvu 2003/90/EK un Direktīvu 2003/91/EK, ar ko noteikti Padomes Direktīvu 2002/53/EK un 2002/55/EK 7. panta īstenošanas pasākumi attiecībā uz pārbaudāmo pazīmju minimumu un konkrētu lauksaimniecības augu sugu šķirņu un dārzeņu sugu šķirņu pārbaudes nosacījumu minimumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 7. panta 2. punkta a) un b) apakšpunktu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (2) un jo īpaši tās 7. panta 2. punkta a) un b) apakšpunktu,
   tā kā:

               (1)

               Komisijas Direktīvu 2003/90/EK (3) un Komisijas Direktīvu 2003/91/EK (4) pieņēma, lai nodrošinātu, ka dalībvalstu katalogos iekļautās šķirnes atbilst Kopienas Augu šķirņu biroja (CPVO) noteiktajām vadlīnijām par pārbaudāmo pazīmju minimumu, kas jāņem vērā, veicot dažādu sugu pārbaudes, un par nosacījumu minimumu, kas jāņem vērā, veicot šķirņu pārbaudes, ja šādas vadlīnijas ir noteiktas. Minētajās direktīvās paredzēts, ka citām šķirnēm piemērojamas Starptautiskās Jaunu augu šķirņu aizsardzības savienības (UPOV) vadlīnijas.

               (2)

               Tikmēr CPVO ir izstrādājusi papildu vadlīnijas vairākām citām sugām un atjauninājusi spēkā esošās vadlīnijas.

               (3)

               Tāpēc attiecīgi jāgroza Direktīva 2003/90/EK un Direktīva 2003/91/EK.

               (4)

               Šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2003/90/EK I un II pielikumu aizstāj ar šīs direktīvas pielikuma A daļas tekstu.
   2. pants
   Direktīvas 2003/91/EK pielikumus aizstāj šīs direktīvas pielikuma B daļas tekstu.
   3. pants
   Dalībvalstis var pieņemt lēmumu pārbaudēm, kuras sāktas pirms 2012. gada 1. janvāra, piemērot Direktīvu 2003/90/EK un Direktīvu 2003/91/EK tajā redakcijā, ko piemēroja, pirms tika izdarīti grozījumi ar šo direktīvu.
   4. pants
   Dalībvalstis vēlākais līdz 2011. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2012. gada 1. janvāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2011. gada 1. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 193, 20.7.2002., 1. lpp.

      (2)  OV L 193, 20.7.2002., 33. lpp.

      (3)  OV L 254, 8.10.2003., 7. lpp.

      (4)  OV L 254, 8.10.2003., 11. lpp.

      PIELIKUMS
      A   DAĻA
      “
            I PIELIKUMS

               Direktīvas 1. panta 2. punkta a) apakšpunktā minēto sugu saraksts, kurām jāatbilst CPVO pārbaužu protokoliem

                        Zinātniskais nosaukums

                        Nosaukums latviešu valodā

                           CPVO protokols

                           Pisum sativum L.

                        Lauka zirņi

                        TP 7/2 (11.3.2010.)

                           Brassica napus L.

                        Rapsis

                        TP 36/1 (25.3.2004.)

                           Helianthus annuus L.

                        Saulespuķes

                        TP 81/1 (31.10.2002.)

                           Linum usitatissimum L.

                        Šķiedras lini, eļļas lini

                        TP 57/1 (21.3.2007.)

                           Avena nuda L.

                        Kailgraudu auzas

                        TP 20/1 (6.11.2003.)

                           Avena sativa L. (ieskaitot A. byzantina K. Koch)

                        Auzas, arī Bizantijas auzas

                        TP 20/1 (6.11.2003.)

                           Hordeum vulgare L.

                        Mieži

                        TP 19/2 rev. (11.3.2010.)

                           Oryza sativa L.

                        Rīsi

                        TP 16/1 (18.11.2004.)

                           Secale cereale L.

                        Rudzi

                        TP 58/1 (31.10.2002.)

                        xTriticosecale Wittm. ex A. Camus

                        Hibrīdi, kas radušies, krustojot Triticum ģints sugas ar Secale ģints sugām

                        TP 121/2 rev. 1 (16.2.2011.)

                           Triticum aestivum L.

                        Kvieši

                        TP 3/4 rev. 2 (16.2.2011.)

                           Triticum durum Desf.

                        Cietie kvieši

                        TP 120/2 (6.11.2003.)

                           Zea mays L.

                        Kukurūza

                        TP 2/3 (11.3.2010.)

                           Solanum tuberosum L.

                        Kartupeļi

                        TP 23/2 (1.12.2005.)

                  Šo protokolu teksts ir pieejams CPVO tīmekļa vietnē (www.cpvo.europa.eu).

            II PIELIKUMS

               Direktīvas 1. panta 2. punkta b) apakšpunktā minēto sugu saraksts, kurām jāatbilst UPOV pārbaužu vadlīnijām

                        Zinātniskais nosaukums

                        Nosaukums latviešu valodā

                           UPOV vadlīnijas

                           Beta vulgaris L.

                        Lopbarības bietes

                        TG/150/3 (4.11.1994.)

                           Agrostis canina L.

                        Suņu smilga

                        TG/30/6 (12.10.1990.)

                           Agrostis gigantea Roth.

                        Lielā smilga

                        TG/30/6 (12.10.1990.)

                           Agrostis stolonifera L.

                        Ložņu smilga

                        TG/30/6 (12.10.1990.)

                           Agrostis capillaris L.

                        Parastā smilga

                        TG/30/6 (12.10.1990.)

                           Bromus catharticus Vahl

                        Akotu lāčauza

                        TG/180/3 (4.4.2001.)

                           Bromus sitchensis Trin.

                        Sitkas lāčauza

                        TG/180/3 (4.4.2001.)

                           Dactylis glomerata L.

                        Kamolzāle

                        TG/31/8 (17.4.2002.)

                           Festuca arundinacea Schreber

                        Niedru auzene

                        TG/39/8 (17.4.2002.)

                           Festuca filiformis Pourr.

                        Šaurlapu aitu auzene

                        TG/67/5 (5.4.2006.)

                           Festuca ovina L.

                        Aitu auzene

                        TG/67/5 (5.4.2006.)

                           Festuca pratensis Huds.

                        Pļavas auzene

                        TG/39/8 (17.4.2002.)

                           Festuca rubra L.

                        Sarkanā auzene

                        TG/67/5 (5.4.2006.)

                           Festuca trachyphylla (Hack.) Krajina

                        Asā auzene

                        TG/67/5 (5.4.2006.)

                        xFestulolium Asch. et Graebn.

                        Hibrīdi, kas radušies, krustojot Festuca ģints sugas ar Lolium ģints sugām

                        TG/243/1 (9.4.2008.)

                           Lolium multiflorum Lam.

                        Daudzziedu airene

                        TG/4/8 (5.4.2006.)

                           Lolium perenne L.

                        Ganību airene

                        TG/4/8 (5.4.2006.)

                           Lolium x boucheanum Kunth

                        Hibrīdā airene

                        TG/4/8 (5.4.2006.)

                           Phleum nodosum L.

                        Gumainais timotiņš

                        TG/34/6 (7.11.1984.)

                           Phleum pratense L.

                        Timotiņš

                        TG 34/6 (7.11.1984.)

                           Poa pratensis L.

                        Pļavas skarene

                        TG/33/6 (12.10.1990.)

                           Lupinus albus L.

                        Baltā lupīna

                        TG/66/4 (31.3.2004.)

                           Lupinus angustifolius L.

                        Šaurlapu lupīna

                        TG/66/4 (31.3.2004.)

                           Lupinus luteus L.

                        Dzeltenā lupīna

                        TG 66/4 (31.3.2004.)

                           Medicago sativa L.

                        Lucerna

                        TG/6/5 (6.4.2005.)

                           Medicago x varia T. Martyn

                        Hibrīdā lucerna

                        TG/6/5 (6.4.2005.)

                           Trifolium pratense L.

                        Sarkanais āboliņš

                        TG/5/7 (4.4.2001.)

                           Trifolium repens L.

                        Baltais āboliņš

                        TG/38/7 (9.4.2003.)

                           Vicia faba L.

                        Lauka pupas

                        TG/8/6 (17.4.2002.)

                           Vicia sativa L.

                        Sējas vīķis

                        TG/32/6 (21.10.1988.)

                           Brassica napus L. var. napobrassica (L.) Rchb.

                        Lopbarības kāļi

                        TG/89/6 rev. (4.4.2001. un 1.4.2009.)

                           Raphanus sativus L. var. oleiformis Pers.

                        Lopbarības rutki

                        TG/178/3 (4.4.2001.)

                           Arachis hypogea L.

                        Zemesrieksti

                        TG/93/3 (13.11.1985.)

                           Brassica rapa L. var. silvestris (Lam.) Briggs

                        Ripsis

                        TG/185/3 (17.4.2002.)

                           Carthamus tinctorius L.

                        Saflora sēklas

                        TG/134/3 (12.10.1990.)

                           Gossypium spp.

                        Kokvilna

                        TG/88/6 (4.4.2001.)

                           Papaver somniferum L.

                        Magones

                        TG/166/3 (24.3.1999.)

                           Sinapis alba L.

                        Baltās sinepes

                        TG/179/3 (4.4.2001.)

                           Glycine max (L.) Merrill

                        Sojas pupas

                        TG/80/6 (1.4.1998.)

                           Sorghum bicolor (L.) Moench

                        Sorgo

                        TG/122/3 (6.10.1989.)

                  Šo vadlīniju teksts ir pieejams UPOV tīmekļa vietnē (www.upov.int).
         ”
      B   DAĻA
      “
            I PIELIKUMS

               Direktīvas 1. panta 2. punkta a) apakšpunktā minēto sugu saraksts, kurām jāatbilst CPVO pārbaužu protokoliem

                        Zinātniskais nosaukums

                        Nosaukums latviešu valodā

                           CPVO protokols

                           Allium cepa L. (Cepa grupa)

                        Sīpoli un dārza sīpoli

                        TP 46/2 (1.4.2009.)

                           Allium cepa L. (Aggregatum grupa)

                        Šalotes

                        TP 46/2 (1.4.2009.)

                           Allium fistulosum L.

                        Lielloku sīpoli

                        TP 161/1 (11.3.2010)

                           Allium porrum L.

                        Puravi

                        TP 85/2 (1.4.2009.)

                           Allium sativum L.

                        Ķiploki

                        TP 162/1 (25.3.2004.)

                           Allium schoenoprasum L.

                        Maurloki

                        TP 198/1 (1.4.2009.)

                           Apium graveolens L.

                        Selerijas

                        TP 82/1 (13.3.2008.)

                           Apium graveolens L.

                        Sakņu selerijas

                        TP 74/1 (13.3.2008.)

                           Asparagus officinalis L.

                        Sparģeļi

                        TP 130/2 (16.2.2011.)

                           Beta vulgaris L.

                        Bietes, ieskaitot Cheltenham bietes

                        TP 60/1 (1.4.2009.)

                           Brassica oleracea L.

                        Virziņkāposti

                        TP 90/1 (16.2.2011.)

                           Brassica oleracea L.

                        Ziedkāposti

                        TP 45/2 (11.3.2010.)

                           Brassica oleracea L.

                        Sparģeļkāposti jeb brokoļi

                        TP 151/2 (21.3.2007.)

                           Brassica oleracea L.

                        Briseles kāposti

                        TP 54/2 (1.12.2005.)

                           Brassica oleracea L.

                        Kolrābji

                        TP 65/1 (25.3.2004.)

                           Brassica oleracea L.

                        Savojas kāposti, baltie galviņkāposti un sarkanie galviņkāposti

                        TP 48/3 (16.2.2011.)

                           Brassica rapa L.

                        Ķīnas kāposti

                        TP 105/1 (13.3.2008.)

                           Capsicum annuum L.

                        Sīvie dārzeņpipari vai dārzeņpipari

                        TP 76/2 (21.3.2007.)

                           Cichorium endivia L.

                        Krokainās endīvijas un platlapu endīvijas

                        TP 118/2 (1.12.2005.)

                           Cichorium intybus L.

                        Sakņu cigoriņi

                        TP 172/2 (1.12.2005.)

                           Cichorium intybus L.

                        Parastie cigoriņi

                        TP 173/1 (25.3.2004.)

                           Citrullus lanatus (Thumb.) Matsum. et Nakai

                        Arbūzi

                        TP 142/1 (21.3.2007.)

                           Cucumis melo L.

                        Melones

                        TP 104/2 (21.3.2007.)

                           Cucumis sativus L.

                        Gurķi un īsaugļu gurķi

                        TP 61/2 (13.3.2008.)

                           Cucurbita pepo L.

                        Kabači vai tumšzaļie kabači

                        TP 119/1 (25.3.2004.)

                           Cynara cardunculus L.

                        Artišoki un lapu artišoki

                        TP 184/1 (25.3.2004.)

                           Daucus carota L.

                        Galda burkāni un lopbarības burkāni

                        TP 49/3 (13.3.2008.)

                           Foeniculum vulgare Mill.

                        Fenheļi

                        TP 183/1 (25.3.2004.)

                           Lactuca sativa L.

                        Dārza salāti

                        TP 13/5 (16.2.2011.)

                           Lycopersicon esculentum Mill.

                        Tomāti

                        TP 44/3 (21.3.2007.)

                           Petroselinum crispum (Mill.) Nyman ex A. W. Hill

                        Pētersīļi

                        TP 136/1 (21.3.2007.)

                           Phaseolus coccineus L.

                        Daudzziedu pupiņas

                        TP 9/1 (21.3.2007.)

                           Phaseolus vulgaris L.

                        Krūmu pupiņas un kāršu pupiņas

                        TP 12/3 (1.4.2009.)

                           Pisum sativum L. (partim)

                        Šķautņainie zirņi, lobāmie zirņi un cukurzirņi

                        TP 7/2 (11.3.2010.)

                           Raphanus sativus L.

                        Redīsi

                        TP 64/1 (27.3.2002.)

                           Solanum melongena L.

                        Baklažāni

                        TP 117/1 (13.3.2008.)

                           Spinacia oleracea L.

                        Spināti

                        TP 55/3 (11.3.2010.)

                           Valerianella locusta (L.) Laterr.

                        Lauka salāti

                        TP 75/2 (21.3.2007.)

                           Vicia faba L. (partim)

                        Dārza pupas

                        TP Broadbean/1 (25.3.2004.)

                           Zea mays L. (partim)

                        Cukurkukurūza un uzplīstošā kukurūza

                        TP 2/3 (11.3.2010.)

                  Šo protokolu teksts ir pieejams CPVO tīmekļa vietnē (www.cpvo.europa.eu).

            II PIELIKUMS

               Direktīvas 1. panta 2. punkta b) apakšpunktā minēto sugu saraksts, kurām jāatbilst UPOV pārbaužu vadlīnijām

                        Zinātniskais nosaukums

                        Nosaukums latviešu valodā

                           UPOV vadlīnijas

                           Beta vulgaris L.

                        Mangoldi vai lapu bietes

                        TG/106/4 (31.3.2004.)

                           Brassica rapa L.

                        Rāceņi

                        TG/37/10 (4.4.2001.)

                           Cichorium intybus L.

                        Liellapu cigoriņi vai itāļu cigoriņi

                        TG/154/3 (18.10.1996.)

                           Cucurbita maxima Duchesne

                        Lielaugļu ķirbji

                        TG/155/4 rev. (28.3.2007. un 1.4.2009.)

                           Raphanus sativus L.

                        Rutki

                        TG/63/6 (24.3.1999.)

                           Rheum rhabarbarum L.

                        Rabarberi

                        TG/62/6 (24.3.1999.)

                           Scorzonera hispanica L.

                        Melnsakne

                        TG/116/4 (24.3.2010.)

                  Šo vadlīniju teksts ir pieejams UPOV tīmekļa vietnē (www.upov.int).
         ”


title: Komisijas Deleģētā direktīva (ES) 2015/13 ( 2014. gada 31. oktobris ), ar ko groza Direktīvas 2014/32/ES III pielikumu attiecībā uz ūdens skaitītāju caurplūduma diapazonu  Dokuments attiecas uz EEZ

text:
               7.1.2015

               LV

               Eiropas Savienības Oficiālais Vēstnesis

               L 3/42

         KOMISIJAS DELEĢĒTĀ DIREKTĪVA (ES) 2015/13
   (2014. gada 31. oktobris),
   ar ko groza Direktīvas 2014/32/ES III pielikumu attiecībā uz ūdens skaitītāju caurplūduma diapazonu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 26. februāra Direktīvu 2014/32/ES par dalībvalstu tiesību aktu saskaņošanu attiecībā uz mērinstrumentu pieejamību tirgū (1) un jo īpaši tās 47. panta b) punktu,
   tā kā:

               (1)

               Direktīvā 2014/32/ES ir noteiktas prasības attiecībā uz konkrētiem mērinstrumentiem, lai tos varētu laist tirgū un/vai izmantot dalībvalstu noteiktu konkrētu mērīšanas uzdevumu veikšanai.

               (2)

               Direktīvas 2014/32/ES III pielikumā ietvertā pirmā īpašā prasība attiecībā uz ūdens skaitītājiem (1. punkts) attiecas uz caurplūduma diapazona (Q3/Q1 ≥ 10) nominālajiem darbības apstākļiem.

               (3)

               2011. gada 31. oktobrī stājās spēkā atjaunināts standarts EN 14154, kurā ietverts lielāks caurplūduma diapazons Q3/Q1 ≥ 40. Pārskatītajā standartā EN 14154 ir atspoguļots starptautiskais standarts. Attiecībā uz caurplūduma diapazonu tas ir stingrāks par īpašo prasību, kas noteikta Direktīvas 2014/32/ES III pielikumā, un prasa precīzākus mērījumus.

               (4)

               Pirms ar Eiropas Parlamenta un Padomes Direktīvu 2004/22/EK (2) par mērinstrumentiem tika noteikts caurplūduma diapazons Q3/Q1 ≥ 10, visās dalībvalstīs tika piemērots starptautiskais OIML standarts, kurā jau bija ietverta prasība par caurplūduma diapazonu Q3/Q1 ≥ 40. Direktīvas 2014/32/ES 50. panta 2. punktā noteikto pārejas noteikumu rezultātā lielākā daļa pašreiz tirgū laisto ūdens skaitītāju jau atbilst prasībai par Q3/Q1 ≥ 40.

               (5)

               Ūdens skaitītāji ar caurplūduma diapazonu Q3/Q1 ≥ 10 var būt ievērojami lētāki par tiem ūdens skaitītājiem, kuri atbilst standarta EN 14154 prasībām (Q3/Q1 ≥ 40). Direktīvas 2014/32/ES III pielikuma 10. punktā sabiedrisko pakalpojumu uzņēmumam vai personai, kas likumīgi izraudzīta uzstādīt skaitītāju, ļauts cita starpā noteikt, cik liels caurplūduma diapazons ir piemērots, lai nodrošinātu precīzus paredzētā vai paredzamā patēriņa mērījumus (3). Tādēļ var uzstādīt ūdens skaitītājus, kas neatbilst standartam EN 14154 attiecībā uz caurplūduma diapazonu, bet atbilst prasībām, kas noteiktas Direktīvas 2014/32/ES III pielikumā. Taču tas var palielināt tādu kļūdu iespēju klientu rēķinos, kas izriet no skaitītāja neprecīza mērījuma.

               (6)

               Caurplūduma diapazons Q3/Q1 ≥ 40 liecina par augstu tehnoloģisko līmeni, kas ietverts esošajā starptautiskajā standartā un ražošanas praksē, kā arī par pašreizējā Savienības tirgū pieejamo minimālo kvalitātes līmeni. Tas paredz precīzākus mērījumus, tādējādi nodrošinot augstāku patērētāju aizsardzības līmeni. Ņemot vērā, ka caurplūduma diapazons Q3/Q1 ≥ 40 daudzus gadus bijis un arvien vēl ir minimālais prasītais līmenis, kas tirgū tiek uzstādīts, atbilstības nodrošināšana neparedz patērētājiem papildu izmaksas.

               (7)

               Būtu atbilstīgi jāgroza Direktīva 2014/32/ES,

         IR PIEŅĒMUSI ŠO DIREKTĪVU.
   1. pants
   Direktīvas 2014/32/ES III pielikuma 1. punktu aizstāj ar šādu:

                  “1.

                  Ūdens caurplūduma diapazons
                  Caurplūduma diapazona vērtības atbilst šādiem nosacījumiem:

                              Q3/Q1 ≥ 40

                              Q2/Q1 = 1,6

                              Q4/Q3 = 1,25”

   2. pants
   1.   Dalībvalstis vēlākais līdz 2016. gada 19. aprīlim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara Komisijai zināmu minēto noteikumu tekstu.
   Tās piemēro minētos noteikumus no 2016. gada 20. aprīļa.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2014. gada 31. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 96, 29.3.2014., 149. lpp.

      (2)  Eiropas Parlamenta un Padomes 2004. gada 31. marta Direktīva 2004/22/EK par mērinstrumentiem (OV L 135, 30.4.2004., 1. lpp.).

      (3)  Skatīt Direktīvas 2014/32/ES III pielikuma 10. punktu.